stanford-oval/wikipedia huggingface dataset:
ต้นทุนส่วนเพิ่ม

เส้นโค้งต้นทุนส่วนเพิ่มซ้อนกับรายได้ส่วนเพิ่ม (MR) ต้นทุนส่วนเพิ่มและรายได้ส่วนเพิ่มเป็นแกนนอน และปริมาณการผลิตเป็นแกนตั้ง
ในวิชาเศรษฐศาสตร์ ต้นทุนส่วนเพิ่ม หรือ ต้นทุนหน่วยสุดท้าย (อังกฤษ: marginal cost) เป็นการเปลี่ยนแปลงต้นทุนรวม (total cost) ซึ่งเกิดขึ้นเมื่อจำนวนการผลิตเพิ่มขึ้นหนึ่งหน่วย นั่นคือ เป็นต้นทุนในการผลิตสินค้าเพิ่มขึ้นอีกหนึ่งหน่วย ต้นทุนส่วนเพิ่มในแต่ละรดับการผลิตจะรวมต้นทุนของสิ่งป้อนเข้า (input) เพิ่มเติมที่จำเป็นต่อการผลิตหน่วยถัดไป ในแต่ละระดับการผลิตและระยะเวลาที่พิจารณา ต้นทุนส่วนเพิ่มรวมต้นทุนทั้งหมดที่แปรผันกับระดับการผลิต ขณะที่ต้นทุนอื่นซึ่งมไแปรผันกับการผลิตถือว่าเป็นต้นทุนคงที่ และไม่มีผลต่อต้นทุนส่วนเพิ่ม ตัวอย่างเช่น ต้นทุนส่วนเพิ่มสำหรับการผลิตรถยนต์ 1 คันโดยทั่วไปจะรวมต้นทุนค่าแรงและค่าชิ้นส่วนที่จำเป็นต่อการประกอบรถยนต์เพิ่ม แต่ไม่คิดรวมต้นทุนค่าโรงงานซึ่งใช้ผลิตอันเป็นต้นทุนคงที่ ในทางปฏิบัติ การวิเคราะห์ต้นทุนส่วนเพิ่มยังแยกออกไปได้อีกเป็นระยะสั้นและระยะยาว ซึ่งมองว่าในระยะยาวต้นทุนทั้งหมดจะเป็นต้นทุนส่วนเพิ่ม (ไม่มีต้นทุนคงที่) เมื่อมีการประหยัดต่อขนาด (economies of scale) ราคาซึ่งตั้งไว้ที่ต้นทุนคงที่จะไม่รวมถึงต้นทุนทั้งหมด ทำให้ต้องอาศัยเงินอุดหนุน (subsidy) การคิดราคาต้นทุนส่วนเพิ่มไม่ใช่ประเด็นเพียงว่าการลดระดับราคาโดยทั่วไปด้วยความช่วยเหลือจากเงินอุดหนุนอย่างเดียว ไม่ว่าจะมีเงินอุดหนุนหรือไม่ก็ตาม ปัญหานี้เรียกร้องให้มีการปรับโครงสร้างวิธีการกำหนดราคาอย่างมาก โดยมีโอกาสสำหรับการปรับปรุงอย่างสำคัญซึ่งประสิทธิภาพ ณ จุดวิกฤต
ถ้าฟังก์ชันราคา  C เป็นฟังก์ชันต่อเนื่องและหาอนุพันธ์ได้ ต้นทุนส่วนเพิ่ม  MC เป็นอนุพันธ์ลำดับแรกของฟังก์ชันราคาโดยเปรียบเทียบกับปริมาณออก  Q ดังนี้
ต้นทุนส่วนเพิ่มอาจเป็นฟังก์ชันปริมาณได้ถ้าฟังก์ชันราคาไม่เป็นเส้นตรง ถ้าฟังก์ชันราคาหาอนุพันธ์ไม่ได้ ต้นทุนส่วนเพิ่มมีสูตรดังนี้
โดยที่  \Delta  เป็นการเปลี่ยนแปลงส่วนเพิ่มต่อหนึ่งหน่วย
เลขแฟรแนล

โอกุสแต็ง-ฌ็อง แฟรแนล
ในทางทัศนศาสตร์ เลขแฟรแนล (Fresnel number) เป็นปริมาณไร้มิติที่มักปรากฏในทฤษฎีการเลี้ยวเบน เลขแฟรแนลตั้งชื่อตามนักฟิสิกส์ชาวฝรั่งเศส โอกุสแต็ง-ฌ็อง แฟรแนล
สมมติว่าคลื่นแสงที่ปล่อยออกมาจากแหล่งกำเนิดคลื่นแสงถูกฉายรังสีบนแผ่นกั้นทึบแสงที่มีรูรับแสง ด้านหลังแผ่นกั้นมีหน้าจอแสดงรูปแบบการแทรกสอด เลขแฟรแนล  F สำหรับระบบเชิงแสงนี้จะคำนวนได้โดย
โดยในที่นี้  a คือขนาดของรูรับแสง (เช่น รัศมี)  L คือระยะห่างระหว่างรูรับแสงกับหน้าจอ  \lambda  คือความยาวคลื่นของคลื่นแสงที่ตกกระทบ
ที่ค่า  F แตกต่างกัน ทฤษฎีการเลี้ยวเบนสามารถแบ่งออกเป็นสองกรณีพิเศษดังนี้:
การเลี้ยวเบนเฟราน์โฮเฟอร์ :  F\ll 1
การเลี้ยวเบนแฟรแนล:  F\gtrsim 1
การสมมติ  F\gg 1 สามารถประยุกต์ใช้ทฤษฎีทัศนศาสตร์เชิงเรขาคณิตได้
เลเซอร์

เลขแฟรแนลสามารถใช้เพื่ออธิบายคุณสมบัติการทำงานของเลเซอร์ ในที่นี้  L คือความยาวของช่องสั่นพ้อง เนื่องจากช่องสั่นพ้องแคบลง ลำแสงในโหมดที่อันดับสูงจึงมีแนวโน้มที่จะถูกลดทอนลงโดยผนังช่องของช่องสั่นพ้อง ดังนั้นเลเซอร์ที่มีเลขแฟรแนลต่ำกว่าจึงมีแนวโน้มที่จะสร้างลำแสงในโหมดอันดับต่ำมากกว่า
ฟ็อกซ์ คอร์ปอเรชั่น

| --- | --- |


ประเภท: บริษัทมหาชนจำกัด
การซื้อขาย:   แนสแด็ก: FOXA  (Class A)  แนสแด็ก: FOX  (Class B)  เอสแอนด์พี 500 components 
ISIN: [https://isin.toolforge.org/?language=en&isin=US35137L1052 US35137L1052US35137L2043]
อุตสาหกรรม: สื่อ
ก่อนหน้า: ทเวนตีเฟิสต์เซนจูรีฟอกซ์
ก่อตั้ง: 19 มีนาคม 2019; 5 ปีก่อน (2019-03-19)
ผู้ก่อตั้ง: รูเพิร์ต เมอร์ด็อค
สำนักงานใหญ่:  1211 Avenue of the Americas, นิวยอร์กซิตี, เบอร์แบงค์ รัฐแคลิฟอร์เนีย, สหรัฐอเมริกา
พื้นที่ให้บริการ: ทั่วโลก
บุคลากรหลัก:   รูเพิร์ต เมอร์ด็อค (ประธานกิตติมศักดิ์)  ลัชลัน เมอร์ด็อค (ประธานและซีอีโอ)  John P. Nallen (COO) 
ผลิตภัณฑ์: รายการโทรทัศน์ web portals
บริการ: Broadcasting Licensing Streaming Television
รายได้:  US$13.98 billion (2024)
รายได้จากการดำเนินงาน:  US$1.837 billion (2024)
รายได้สุทธิ:  US$1.501 billion (2024)
สินทรัพย์:  US$21.97 billion (2024)
ส่วนของผู้ถือหุ้น:  US$10.71 billion (2024)
เจ้าของ: ตระกูลเมอร์ด็อค (17% equity; 39% voting power)
พนักงาน: 10,200 (2024)
แผนก:   ฟ็อกซ์ เอ็นเตอร์เทนเมนต์  Fox Television Stations  ฟ็อกซ์ นิวส์ มีเดีย  ฟ็อกซ์ สปอร์ตส มีเดีย กรุป  Tubi Media Group 
เว็บไซต์: foxcorporation.com 
เชิงอรรถ / อ้างอิง Financials ข้อมูลเมื่อ 30 มิถุนายน ค.ศ.  2024 (2024 -06-30)
ฟ็อกซ์ คอร์ปอเรชั่น เป็นบริษัทสื่อมวลชนข้ามชาติสัญชาติอเมริกัน ซึ่งมีสำนักงานใหญ่อยู่ที่ 1211 Avenue of the Americas ในมิดทาวน์แมนฮัตตัน เป็นส่วนหนึ่งของทเวนตีเฟิสต์เซนจูรีฟอกซ์ที่ไม่ได้ถูกซื้อโดยเดอะวอลต์ดิสนีย์ในปี 2019 บริษัทนี้บริหารงานโดยตระกูลเมอร์ด็อคผ่านทรัสต์ของครอบครัวซึ่งมีหุ้น 39.6% และรูเพิร์ต เมอร์ด็อคเองก็มีหุ้นเกือบ 40%
รูเพิร์ต เมอร์ด็อคดำรงตำแหน่งประธานกิตติมศักดิ์ ในขณะที่ลัชลัน เมอร์ด็อค ลูกชายของเขาดำรงตำแหน่งประธานบริหารและซีอีโอ ฟ็อกซ์คอร์ปทำธุรกิจหลัก ๆ เกี่ยวกับออกอากาศทางโทรทัศน์ ข่าว และการถ่ายทอดสดกีฬา สินทรัพย์ของบริษัทได้แก่บริษัทแพร่สัญญาณฟ็อกซ์, Fox Television Stations, ฟ็อกซ์ นิวส์, Fox Business, Fox Sports, Tubi และอื่น ๆ ผลประโยชน์ในหนังสือพิมพ์และทรัพย์สินในสื่ออื่น ๆ ของเมอร์ด็อคถูกถือครองโดยนิวส์คอร์ปซึ่งอยู่ภายใต้การบริหารงานของเขาเช่นกัน
เมื่อวันที่ 21 กันยายน 2023 รูเพิร์ต เมอร์ด็อคประกาศว่าเขาจะก้าวลงจากตำแหน่งประธานของฟ็อกซ์ คอร์ปอเรชั่น โดยจะมีผลตั้งแต่เดือนพฤศจิกายน 2023
ออดรีย์ เฮปเบิร์น

| ออดรีย์ เฮปเบิร์น |
| --- | --- |
เฮปเบิร์นเมื่อปี 1956
เกิด: ออดรีย์ แคธลีน รัสตัน 4 พฤษภาคม ค.ศ. 1929(1929-05-04) อิแซลส์ บรัสเซลส์ เบลเยียม
เสียชีวิต: 20 มกราคม ค.ศ. 1993(1993-01-20) (63 ปี) รัฐโว สวิตเซอร์แลนด์
สัญชาติ: บริติช
อาชีพ: นักแสดง ผู้ใจบุญ
ปีปฏิบัติงาน:   1948–1989 (นักแสดง)  1954–1993 (ผู้ใจบุญ) 
ผลงานเด่น: รายการทั้งหมด
คู่สมรส:   เมล เฟร์เรร์ (สมรส 1954; หย่า 1968)  อันเดรอา ดอตตี (สมรส 1969; หย่า 1982) 
คู่รัก: โรเบิร์ต วอลเดอส์ (1980–1993; เธอเสียชีวิต)
บุตร: 2 คน รวมถึงฌอน
บิดามารดา: บารอเนส เอลลา ฟัน ฮีมสตรา (มารดา)
ญาติ:   บารอน อาร์นูด ฟัน ฮีมสตรา (ตา)  เอมมา เฟร์เรร์ (หลานสาว) 
รางวัล: รายการทั้งหมด
ลายมือชื่อ

ออดรีย์ เฮปเบิร์น (อังกฤษ: Audrey Hepburn; 4 พฤษภาคม ค.ศ. 1929 - 20 มกราคม ค.ศ. 1993) เป็นนักแสดงและนางแบบชาวอังกฤษเชื้อสายดัตช์ เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล เธอเป็นแฟชั่นไอคอลและได้รับการขนานนามว่า "เจ้าหญิงแห่งวงการฮอลลีวู้ดยุคทอง" เธอเกิดที่บรัสเซลส์ ประเทศเบลเยียม โตในอาร์เนม ประเทศเนเธอร์แลนด์ โดยในช่วงวัยเด็กและในระหว่างสงครามโลกครั้งที่ 2 เธอได้เรียนบัลเลต์ที่นี่ หลังจากนั้นย้ายไปยังลอนดอนในปี 1948 โดยเธอได้เรียนการแสดงและทำงานเป็นนางแบบ หลังจากนั้นมีผลงานแสดงภาพยนตร์ และแสดงในละครเวทีเรื่อง Gigi จนสามารถคว้ารางวัลออสการ์ สาขานักแสดงนำหญิงยอดเยี่ยม ในปี 1954 จากภาพยนตร์เรื่อง "Roman Holiday" เธอยังเป็นแฟชั่นไอคอนแห่งยุค 50 และศตวรรษที่ 20 จากการเป็น แบรนด์แอมบาสเดอร์ ของ  จีวองซี่ ที่เธอมักจะสวมใส่ในภาพยนตร์ดังหลายเรื่อง เช่น "Breakfast At Tiffany's" เป็นต้น
วัดภูพลานสูง

| วัดภูพลานสูง |
| --- | --- |
ที่ตั้ง: ตำบลนาจะหลวย อำเภอนาจะหลวย จังหวัดอุบลราชธานี
ประเภท: วัดราษฎร์
นิกาย: มหานิกาย
เจ้าอาวาส: พระอาจารย์ภรังสี ฉนทโร
 สถานีย่อยพระพุทธศาสนา
วัดภูพลานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาจะหลวย อำเภอนาจะหลวย จังหวัดอุบลราชธานี อยู่บนยอดเขาพลานสูง เทือกเขาภูจอง มีพระอาจารย์ภรังสี ฉนทโร เป็นเจ้าอาวาส
วัดภูพลานสูงตั้งขึ้นเมื่อวันที่ 1 พฤษภาคม พ.ศ. 2550 พระผู้ที่เริ่มสร้างวัด คือ พระครูวิบูลธรรมธาดา (กาว ธมฺมทินฺโน) ท่านได้บุกเบิกและสร้างเสนาสนะต่าง ๆ ที่จำเป็นใน พ.ศ. 2518 จนเมื่อ พ.ศ.2542 ชาวบ้านได้กราบอาราธนาให้หลวงพ่อภรังสี ซึ่งประจำอยู่ที่วัดป่าบ้านคำบอนขึ้นมาดูแลวัดภูพลานสูงเพื่อนำพาสาธุชนบูรณปฏิสังขรณ์วัดสืบต่อไป หลวงพ่อท่านจึงส่งพระลูกศิษย์มา ระหว่าง พ.ศ. 2543–2545 หลวงพ่อภรังสีได้ขึ้นมาดูแลและทำการพัฒนาปรับปรุงวัด
วัดรอยพระพุทธบาทเบื้องขวา รอยพระพุทธหัตถ์ มีเสนาสนะที่สำคัญ ได้แก่ ศาลาวิบูลธรรมธาดานุสรณ์ มหามณฑปครอบรอยพระพุทธบาทและหน้าผาประวัติศาสตร์จารึกเรื่องราวต่าง ๆ ในคัมภีร์โบราณ
โออิจิ

| โออิจิ-โนะ-คาตะ お市 โออิจิ |
| --- | --- |
ภาพของโออิจิ
เกิด: 1547
เสียชีวิต: 15 มิถุนายน ค.ศ. 1583(1583-06-15) (35–36 ปี) ปราสาทคิตาโนโชในยุทธการที่ชิซูงาตาเกะ
คู่สมรส: อาไซ นางามาซะ ชิบาตะ คัตสึอิเอะ
บุตร: ชาจะ โอฮัตสึ  โอเอโยะ มัมปูกูมารุ
บิดามารดา: โอดะ โนบูฮิเดะ (บิดา) สึจิดะ โกเซ็ง (มารดา)
ญาติ:  ตระกูลโอดะ  ตระกูลอาไซ  ตระกูลโอวาริ-ชิบาตะ
โออิจิ (ญี่ปุ่น: お市; โรมาจิ: Oichi; ค.ศ. 1547 – 14 มิถุนายน ค.ศ. 1583) เป็นบุคคลสำคัญทางประวัติศาสตร์หญิงในยุคเซ็งโงกุตอนปลาย เธอเป็นที่รู้จักจากการเป็นแม่ของลูกสาวสามคนที่กลายเป็นบุคคลสำคัญในภายหลัง ได้แก่ – โยโดะ โดโนะ, โอฮัตสึ และโอเอโยะ โออิจิเป็นน้องสาวของโอดะ โนบูนางะ และเป็นพี่/น้องสะใภ้ของโนฮิเมะ ลูกสาวของไซโต โดซัง เธอสืบเชื้อสายจากตระกูลไทระและฟูจิวาระ
ประวัติ

โออิจิเป็นลูกสาวของโอดะ โนบูฮิดะ และน้องสาวของโนบูนางะ แม่ของเธอเป็นสนมไม่ทราบนามที่ให้กำเนิดพี่น้องของเธอหลายคน ชื่ออื่นของเธอได้แก่อิจิฮิเมะ (市姫), โอดานิโนะคาตะ (小谷の方) และฮิเดโกะ (秀子)
หลังการพิชิตแคว้นมิโนะของโนบูนางะใน ค.ศ. 1567 เพื่อผนึกความเป็นพันธมิตรระหว่างโนบูนางะกับขุนศึกอาไซ นางามาซะ โนบูนางะจึงจัดงานแต่งงานระหว่างโออิจิ ซึ่งตอนนั้นอายุ 20 ปี กับนางามาซะ จากนั้นโออิจิจึงได้ให้กำเนิดบุตรกับนางามาซะ โดยมีลูกชายหนึ่งคน (มันจูมารุ) กับลูกสาวสามคน – โยโดะ-โดโนะ, โอฮัตสึ และโอเอโยะ ทั้งสองตระกูลอยู่ด้วยกันอย่างสงบจนกระทั่งสามปีต่อมา ความสัมพันธ์จึงแย่ลง ทำให้นางามาซะทรยศต่อโนบูนางะ
ในฤดูร้อน ค.ศ. 1570 นางามาซะได้ล้มเลิกพันธมิตรกับโอดะและร่วมมือกับตระกูลอาซากูระในยุทธการที่อาเนงาวะ มีเรื่องเล่าว่าโออิจิได้ส่งกระสอบถั่วไปให้พี่ชายซึ่งผูกกับไม้ทั้ง 2 ข้างเป็นรหัสลับในการเตือนให้พี่ชายระวังตัวจากการโจมตีของทั้ง 2 ทัพคืออาไซและอาซากูระ โนบูนางะเข้าใจในความหมายและสั่งให้ทัพถอยหนีและจู่โจมในเวลาต่อมา
การต่อสู้ดำเนินไปเรื่อยๆเป็นเวลา 3 ปีจนกระทั่งกองทัพอาซากูระและทัพของผู้ต่อต้านโอดะถูกปราบราบคาบ โออิจิอาศัยอยู่กับนางามาซะในปราสาทโอตานิตลอดช่วงสงคราม โทโยโตมิ ฮิเดโยชิ ขุนนางที่โนบูนางะไว้ใจ ได้วางกำลังล้อมปราสาทแน่นหนา ระหว่างที่ปราสาทถูกล้อม โนบูนางะได้ส่งคำขอไปยังนางามาซะให้ส่งตัวโออิจิคืนมาก่อนจะโจมตีครั้งสุดท้าย นางามาซะเห็นด้วยจึงส่งโออิจิพร้อมด้วยธิดา 3 คนสู่กองทัพโอดะ เมื่อไม่มีความหวังต่อชัยชนะ นางามาซะจึงทำการเซ็ปปูกุ
โออิจิและธิดาของเธอได้อาศัยอยู่ในตระกูลโอดะเป็นเวลา 10 ปี จนกระทั่งโนบูนางะถูกลอบสังหารใน ค.ศ. 1582 บุตรและขุนนางของเขาแตกแยกเป็น 2 ฝ่าย ได้แก่ ฝ่ายของชิบาตะ คัตสึอิเอะ และฝ่ายของโทโยโตมิ ฮิเดโยะชิ โอดะ โนบูตากะ บุตรชายคนที่ 3 ของโนบูนางะ ได้จัดเตรียมให้โออิจิซึ่งเป็นน้าสมรสกับคัตสึอิเอะเพื่อรับรองความปลอดภัยในตำแหน่งภายในตระกูลโอดะ แต่ใน ค.ศ. 1583 กองทัพของคัตสึอิเอะถูกปราบโดยทัพของฮิเดโยะชิในการต่อสู้ที่ชิซูงาตาเกะ คัตสึอิเอะได้ถอยทัพเข้าปราสาทคิตะโนะโช กองทัพฮิเดโยชิจึงล้อมปราสาท คัตสึอิเอะได้ร้องขอให้โออิจิหนีไปพร้อมธิดาทั้ง 3 เพื่อให้ปลอดภัยจากฮิเดโยชิ แต่นางปฏิเสธจึงส่งธิดาทั้ง 3 หนีไป ส่วนนางจะยอมตายในปราสาท ในที่สุดคัตสึอิเอะและโออิจิได้เสียชีวิตภายในปราสาทที่มีเพลิงใหม้โหมกระหน่ำ
ลูกสาวที่ฮิเดโยชิกับโยโดะ-โดโนะ (มีอีกชื่อว่าชาจะ) กลายเป็นหนึ่งในสนมและแม่ในทายาทของฮิเดโยชิ
ลูกสาวของโออิจิ

โยโดะ โดโนะ
โอฮัตสึ
โอเอโยะ
ลูกสาวของโออิจิทุกคนล้วนเป็นบุคคลที่มีความสำคัญในประวัติศาสตร์
โยโดะ โดโนะ ลูกสาวคนโตที่เป็นที่รู้จักกันมากที่สุด นางได้เป็นสนมในฮิเดโยชิ ผู้ซึ่งเป็นคนสังหารมารดาของนางและบิดาเลี้ยง นางเป็นที่รู้จักในชื่อโยโดะ-โดโนะหรือโยโดงิมิ นางมีบุตรสองคนกับฮิเดโยชิซึ่งเป็นรัชทายาทคือ โทโยโตมิ ฮิเดโยริ หลังจากนั้นโยโดะ-โดโนะและฮิเดโยะริได้เสียชีวิตในการปิดล้อมที่โอซากะเมื่อ ค.ศ. 1615
ลูกสาวคนที่ 2 คือ โอฮัตสึ เธอได้สมรสกับเคียวโงกุ ทากัตสึงุ คนในตระกูลขุนนางตระกูลหนึ่งที่เคยรับใช้ตระกูลอาไซ ตระกูลเคียวโงกุได้สนับสนุนโทกูงาวะ อิเอยาซุหลังจากการเสียชีวิตของฮิเดโยชิ ซึ่งถือว่าเป็นตัวกลางระหว่างฝ่ายอิเอยัตสึและโยโดะ-โดโนะผู้เป็นพี่สาว ความพยายามยุติความขัดแย้งระหว่างโยโดะ-โดโนะและอิเอยัตสึของโอฮัตสึนั้นสูญเปล่า และหลังจากฮิเดโยริและโยโดะ-โดโนะเสียชีวิตในการปิดล้อมโอซากา นางได้รับเลี้ยงธิดาของฮิเดโยริที่ต้องกำพร้า
ธิดาคนสุดท้องคือ โอเอโยะ (มีอีกชื่อว่า โอโง) ได้สมรสกับโทกูงาะวะ ฮิเดตาดะ รัชทายาทของอิเอยัคสึ และเป็นโชกุนลำดับที่ 2 ของเอโดะ ทั้งคู่มีบตรธิดามากมายรวมทั้งโชกุนคนที่ 3 คือโทกูงาวะ อิเอมิตสึและโทกูงาวะ มาซาโกะ ผู้เป็นพระมเหสีในสมเด็จพระจักรพรรดิโก-มิซุโนะ พระธิดาของมาซาโกะได้เป็นสมเด็จพระจักรพรรดินีเมอิโชได้สถาปนาโออิจิผู้เป็นสมเด็จพระปัยยิกาฝ่ายพระมารดา (ยายทวด) ขึ้นดำรงพระอิศริยยศเป็นสมเด็จพระจักรพรรดินีหลังจากโออิจิเสียชีวิตนานแล้ว
ครอบครัว

พ่อ: โอดะ โนบูฮิเดะ (ค.ศ. 1510–1551)
แม่: สึจิดะ โกเซ็ง (เสียชีวิตใน ค.ศ. 1594)
พี่/น้องชาย
โอดะ โนบูฮิโระ (เสียชีวิตใน ค.ศ. 1574)
โอดะ โนบูนางะ (ค.ศ. 1534–1582)
โอดะ โนบูยูกิ (ค.ศ. 1536–1557)
โอดะ โนบูกาเนะ (ค.ศ. 1548–1614)
โอดะ นางามาซุ (ค.ศ. 1548–1622)
โอดะ โนบูฮารุ (ค.ศ. 1549–1570)
โอดะ โนบูโตกิ (เสียชีวิตใน ค.ศ. 1556)
โอดะ โนบูโอกิ
โอดะ ฮิเดตากะ (เสียชีวิตใน ค.ศ. 1555)
โอดะ ฮิเดนาริ
โอดะ โนบูเตรุ
โอดะ นางาโตชิ
โอดะ โนบูมิตสึ
พี่/น้องสาว:
โออินุ
สามี:
อาไซ นางามาซะ (ค.ศ. 1564–1573)
ชิบาตะ คัตสึอิเอะ (ค.ศ. 1582–1583)
ลูก (จากนางามาซะ)
ชาจะ (ค.ศ. 1569–1615)
ฮัตสึ (ค.ศ. 1570–1633)
Gö (ค.ศ. 1573–1626)
มัมปูกูมารุ (ค.ศ. 1563?–1573)
บุตรบุญธรรม (ของคัตสึอิเอะ)
ชิบาตะ คัตสึโตโยะ
ชิบาตะ คัตสึมาซะ
ในวัฒนธรรมร่วมสมัย

เธอเป็นตัวละครที่เล่นได้ในซีรีส์เกมซามูไรวอริเออส์ เดิมทีมีเค็นดามะเป็นอาวุธ ภายหลังเปลี่ยนเป็นห่วงใบมีด 4 ใบที่คล้องเข้าด้วยกัน และยังปรากฏใน โปเกมอน คอนเควสต์ (Pokémon + Nobunaga's Ambition ในประเทศญี่ปุ่น) ที่มีโปเกมอนคู่หูเป็นพูรินและพูกูริน
บรรณานุกรม

Wilson, Richard L. (1985). Ogata Kenzan (1663-1743). Lawrence, Kansas: University of Kansas (PhD. dissertation manuscript). OCLC 19111312
Yoshikawa, Eiji. (2000). Taiko: an epic novel of war and glory in feudal Japan (William Scott Wilson, translator). Tokyo, London: Kodansha International. ISBN 978-4-7700-2609-5; OCLC 248372298
แหล่งข้อมูลอื่น

Biography of Lady Oichiเก็บถาวร 2012-03-29 ที่ เวย์แบ็กแมชชีน
อนุสาวรีย์ของโออิจิที่จังหวัดฟูกูอิ
ภาพโออิจิ ในเกมส์ซามูไรวอริเออส์ 2
เดอร์ตีไดอานา

1987 ซิงเกิลโดยไมเคิล แจ็กสัน
เดอร์ตี เดียน่า (อังกฤษ: Dirty Diana) เป็นเพลงของศิลปินชาวอเมริกันไมเคิล แจ็กสัน  เป็นเพลงที่เก้าจากอัลบั้มสตูดิโอชุดที่เจ็ด "แบด" ออกจำหน่ายโดยอีพิกเรเคิดส์ เมื่อวันที่ 18 เมษายน ค.ศ. 1988 เป็นเพลงที่นำเสนอเสียงฮาร์ตเตอร์ร็อคคล้ายกับ "บีตอิต" จากอัลบั้ม ทริลเลอร์ (1982) และกีตาร์โซโล่ที่เล่นโดย สตีฟ สตีเวนส์
เพลงแต่งโดยไมเคิล แจ็กสัน โปรดิวซ์โดยควินซี โจนส์ร่วมกับแจ็กสัน เป็นเนื้อเพลงที่เกี่ยวกรุ๊ปปีส์ (groupies) "Dirty Diana" มีจังหวะปานกลางและมีการเล่นในคีย์ของ G มิเรอร์
"Dirty Diana" ได้รับการชื่นชมจากนักวิจารณ์ดนตรีร่วมสมัย เป็นเพลงที่ประสบความสำเร็จในเชิงพาณิชย์ทั่วโลกในปี ค.ศ. 1988 ขึ้นชาร์ตอันดับ 1 ของบิลบอร์ดฮอต 100 ในสหรัฐอเมริกา เพลงยังติดท็อป 10 ในหลายประเทศเช่น สหราชอาณาจักร ฝรั่งเศส อิตาลี และนิวซีแลนด์ ในปี 2009 หลังจากการเสียชีวิตของแจ็กสันในเดือนมิถุนายน เพลงได้กลับเข้ามาใหม่ในชาร์ตเนื่องจากยอดขายดาวน์โหลดดิจิทัล มิวสิกวิดีโอสำหรับเพลง "Dirty Diana" ได้รับการถ่ายทำต่อหน้าผู้ชมสดและเปิดตัวในปี ค.ศ 1988
รายชื่อเพลง

| --- | --- |
 7" single, 12" maxi "Dirty Diana" – 4:42  "Dirty Diana" (instrumental) – 4:42 3" CD single "Dirty Diana" (single edit) – 4:42  "Dirty Diana" (instrumental) – 4:42  "Dirty Diana" (album version) – 4:52 CD-maxi single "Dirty Diana" – 4:42  "Dirty Diana" (instrumental) – 4:42  "Bad" (Dance Extended Mix Includes False Fade) – 8:24:  CD side "Dirty Diana" – 4:40  "Dirty Diana" (instrumental) – 4:40 DVD side "Dirty Diana (music video) – 5:08
ชาร์ต > ชาร์ตสิ้นปี

| ชาร์ต (1988) | ตำแหน่ง |
| --- | --- |
Austria (Ö3 Austria Top 40): 9
Belgium (Ultratop 50 Flanders): 9
France (SNEP): 52
Germany (Official German Charts): 15
Netherlands (Dutch Top 40): 33
Netherlands (Single Top 100): 31
Switzerland (Schweizer Hitparade): 6
US Billboard Hot 100: 61
US Cash Box: 18
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Gold | 400,000‡ |
| United States (RIAA) | Platinum | 1,000,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
เผาลงถังแดง

ถังแดง หรือ เผาลงถังแดง สื่อถึงการสังหารหมู่พลเมืองมากกว่า 200 คน (บันทึกไม่เป็นทางการกล่าวว่าสูงถึง 3,000 คน):186 ที่กองทัพของรัฐบาลไทยกล่าวหาว่าสนับสนุนคอมมิวนิสต์ในตำบลแหลมทราย จังหวัดพัทลุง ในช่วงปลาย พ.ศ. 2515 ภายใต้เผด็จการทหาร ถนอม กิตติขจร กับประภาส จารุเสถียร:186 คาดว่ากองอำนวยการรักษาความมั่นคงภายในราชอาณาจักรเป็นผู้สั่งการ โดยที่กองทัพ ตำรวจ และกองอาสารักษาดินแดนมีส่วนเกี่ยวข้องกับเหตุการณ์นี้
เหตุการณ์ดังกล่าวเป็นเพียงตัวอย่างหนึ่งของ "รูปแบบการละเมิดอำนาจของกองทัพและหน่วยงานบังคับใช้กฎหมาย":259 ระหว่างปฏิบัติการต่อต้านการก่อการกำเริบที่ป่าเถื่อนในปี 2514–2516 ซึ่งทำให้มียอดพลเรือนเสียชีวิต 3,008 คนทั่วประเทศ (ในขณะที่จำนวนประมาณการอย่างไม่เป็นทางการอยู่ที่ระหว่าง 1,000 ถึง 3,000 ในจังหวัดพัทลุงที่เดียว) ผู้ที่ถูกฆ่าทั้งหมดถูกกล่าวหาว่าทำงานร่วมกับ พคท.
จนถึงเวลานั้น ผู้ต้องสงสัยคอมมิวนิสต์ที่ถูกทหารจับกุมปกติถูกยิงข้างถนน มีการริเริ่มเทคนิค "ถังแดง" ภายหลังเพื่อกำจัดหลักฐานใด ๆ ผู้ต้องสงสัยจะถูกทุบตีจนเกือบหมดสติก่อนถูกทิ้งลงในถังน้ำมันแล้วเผาทั้งเป็น
ถังแดง 200 ลิตรมีตะแกรงกั้นเหล็ก โดยมีไฟด้านล่าง และผู้ต้องสงสัยอยู่ด้านบน
แม้ว่าหลังการปกครองของทหารสิ้นสุดลงจากการประท้วงในเดือนตุลาคม พ.ศ. 2516 กลับไม่เคยมีการสอบสวนการสังหารหมู่อย่างจริงจัง และไม่มีผู้กระทำผิดคนใดได้รับการลงโทษ:186-187
อ่านเพิ่ม

Jularat Damrongviteetham (2013). Narratives of the "Red Barrel" Incident: Collective and Individual Memories in Lamsin, Southern Thailand. Oral History in Southeast Asia: Memories and Fragments. Palgrave Macmillan. pp. 101–118.
Tyrell Haberkorn (2013). Getting Away with Murder in Thailand: State Violence and Impunity in Phatthalung. State Violence in East Asia. University Press of Kentucky. pp. 185–207.
Matthew Zipple (2014). "Thailand's Red Drum Murders Through an Analysis of Declassified Documents" (PDF). Southeast Review of Asian Studies. 36: 91–111.
รายนามประมุขแห่งรัฐยูโกสลาเวีย

ปฏิญญาคอร์ฟู
รัฐธรรมนูญวีดอฟดาน
บทความนี้แสดงรายนามประมุขแห่งรัฐยูโกสลาเวีย โดยเริ่มต้นตั้งแต่การสถาปนาราชอาณาจักรแห่งชาวเซิร์บ โครแอต และสโลวีนใน ค.ศ. 1918 จนกระทั่งการล่มสลายของสหภาพรัฐเซอร์เบียและมอนเตเนโกรใน ค.ศ. 2006 ซึ่งถือเป็นจุดจบของการรวมชาติยูโกสลาเวียอย่างสมบูรณ์
ราชอาณาจักรแห่งชาวเซิร์บ โครแอต และสโลวีน (ซึ่งต่อมาเปลี่ยนเป็น "ราชอาณาจักรยูโกสลาเวีย" ใน ค.ศ. 1929) เป็นรัฐราชาธิปไตยแบบสืบสันตติวงศ์ภายใต้การนำของราชวงศ์คาราจอร์เจวิชตั้งแต่ ค.ศ. 1918 จนถึงช่วงสงครามโลกครั้งที่สอง ภายหลังสงครามยุติลง สหพันธ์สาธารณรัฐประชาชนยูโกสลาเวียภายใต้การนำของอีวาน รีบาร์ ผู้ซึ่งเป็นประธานสูงสุดแห่งสมัชชาแห่งชาติ (โฆษกรัฐสภา) และหลังจากนั้นโดยประธานาธิบดียอซีป บรอซ ตีโต ตั้งแต่ ค.ศ. 1953 จนกระทั่งการอสัญกรรมของเขาใน ค.ศ. 1980 ซึ่งหลังจากนั้นมาตำแหน่งประธานาธิบดียูโกสลาเวียได้ถูกกำหนดให้เป็นแบบประมุขแห่งรัฐรวมกลุ่ม (collective head of state) โดยมีการผลัดเปลี่ยนกันระหว่างหมู่ตัวแทนของแต่ละสาธารณรัฐและจังหวัดปกครองตนเอง อย่างไรก็ตาม จนถึง ค.ศ. 1990 ตำแหน่งของประธานสันนิบาตคอมมิวนิสต์แห่งยูโกสลาเวียมักเป็นตำแหน่งที่มีอำนาจสูงที่สุด และในปีเดียวกันนั้น มีการนำระบบหลายพรรคมาใช้ แต่ประมุขแห่งรัฐยังคงหมุนเวียนกันในหมู่ผู้แทนที่ได้รับการแต่งตั้งจากสาธารณรัฐและจังหวัดปกครองตนเอง จนกระทั่งการล่มสลายของยูโกสลาเวียในสองปีต่อมา
มะเร็งตับอ่อน
ชนิด

มะเร็งตับอ่อนมีอยู่หลายชนิดด้วยกัน ส่วนแบ่งออกได้เป็นกลุ่มใหญ่ๆ 2 กลุ่ม กลุ่มใหญ่ซึ่งคิดเป็นผู้ป่วยส่วนใหญ่ (ประมาณร้อยละ 95) เป็นมะเร็งที่เจริญมาจากส่วนของตับอ่อนที่ทำหน้าที่สร้างเอนไซม์ย่อยอาหาร คือตับอ่อนส่วนที่เป็นต่อมมีท่อ (exocrine) ซึ่งยังสามารถแบ่งออกเป็นชนิดย่อยได้อีก แต่มีแนวทางการวินิจฉัยและการรักษาคล้ายคลึงกัน อีกกลุ่มหนึ่งที่ถือเป็นส่วนน้อยคือมะเร็งที่เจริญมาจากส่วนของตับอ่อนที่ทำหน้าที่สร้างฮอร์โมน (ส่วนที่เป็นต่อมไร้ท่อ) กลุ่มนี้มีลักษณะเฉพาะที่แตกต่างจากกลุ่มใหญ่ มีชื่อเรียกว่ามะเร็งตับอ่อนชนิดนิวโอเอนโดคริน หรือ PanNET ทั้งสองกลุ่มมักพบในคนอายุมากกว่า 40 ปี เป็นส่วนใหญ่ และพบในผู้ชายมากกว่าเล็กน้อย แต่มีชนิดย่อยที่หายากบางประเภทที่พบในผู้หญิงและเด็กเป็นส่วนใหญ่
อาการและอาการแสดง

ผู้ป่วยมะเร็งตับอ่อนในระยะแรกมักไม่มีอาการที่ชัดเจน ทำให้กว่าจะวินิจฉัยได้ก็มักพบว่ามะเร็งได้แพร่กระจายไปยังตำแหน่งต่างๆ นอกตับอ่อนเรียบร้อยแล้ว ถือเป็นหนึ่งในสาเหตุสำคัญที่ทำให้ผู้ป่วยมะเร็งตับอ่อนมีอัตรารอดชีวิตต่ำ ข้อยกเว้นจะมีก็กรณีที่มะเร็งเป็นชนิด PanNET แบบต่อมทำงาน (functioning PanNET) ซึ่งผู้ป่วยจะมีอาการต่างๆ จากฮอร์โมนที่ถูกสร้างจากเนื้องอกชนิดนี้ ขึ้นอยู่กับชนิดของฮอร์โมน
อาการและอาการแสดง > อาการแรกเริ่ม

มะเร็งตับอ่อนเป็นมะเร็งที่มักไม่ปรากฏอาการในระยะแรกๆ บางครั้งจึงถูกเรียกว่าเพชฌฆาตเงียบ (silent killer) และแม้ปรากฏอาการก็มักเป็นอาการที่ไม่มีความจำเพาะเจาะจง ดังนั้นบ่อยครั้งจึงวินิจฉัยไม่ได้จนกว่าโรคจะลุกลามไปมาก อาการที่พบบ่อยได้แก่
ปวดท้องบริเวณลิ้นปี่ ซึ่งอาจร้าวทะลุหลัง (พบในกรณีมะเร็งอยู่ที่ส่วนตัวหรือส่วนหางของตับอ่อน)
เบื่ออาหาร คลื่นไส้ อาเจียน
น้ำหนักลด
ดีซ่าน ตัวตาเหลือง ปัสสาวะสีเข้ม พบในกรณีมะเร็งอยู่ที่หัวของตับอ่อน (60%) และทำให้ท่อน้ำดีร่วม (common bile duct) ช่วงที่ผ่านตับอ่อนเกิดตันขึ้น นอกจากนี้ยังอาจทำให้มีอุจจาระสีซีดหรืออุจจาระเป็นมัน อาจมีอาการคันจากดีซ่านได้
อาการแสดงทรุสโซ (Trousseau sign)
เบาหวานหรือระดับน้ำตาลในเลือดสูงเนื่องจากตับอ่อนทำงานผิดปกติ ผู้ป่วยมะเร็งตับอ่อนหลายคนเกิดมีเบาหวานขึ้นหลายเดือนหรือหลายปีก่อนตรวจพบมะเร็ง ผู้สูงอายุที่ตรวจพบว่าเพิ่งมีเบาหวานขึ้นใหม่อาจเป็นอาการแสดงแรกเริ่มของมะเร็งตับอ่อน
พบโรคซึมเศร้าร่วมกับมะเร็งตับอ่อนได้บ่อยครั้ง บางครั้งมีก่อนตรวจพบมะเร็งตับอ่อน แม้ยังไม่ทราบความสัมพันธ์แน่ชัด
อาการและอาการแสดง > อาการในระยะแพร่กระจาย

เมื่อมะเร็งตับอ่อนแพร่กระจายไปยังอวัยวะอื่นๆ ก็อาจทำให้เกิดอาการต่างๆ ได้เพิ่มเติม โดยทั่วไปแล้วมะเร็งตับอ่อนชนิดเซลล์ต่อมมักแพร่กระจายไปยังต่อมน้ำเหลืองบริเวณใกล้เคียง หลังจากนั้นจึงแพร่กระจายไปยังตับ เยื่อบุช่องท้อง ลำไส้ใหญ่ หรือปอด บางครั้งอาจพบมะเร็งตับอ่อนแพร่กระจายไปยังกระดูก หรือสมอง ได้ แต่พบได้น้อย
การวินิจฉัย > มิญชพยาธิวิทยา

| ชนิดมะเร็ง | อุบัติการณ์สัมพัทธ์ | ลักษณะที่พบเห็นในกล้องจุลทรรศน์ | ภาพถ่ายจากกล้องจุลทรรศน์ | ตัวบ่งชี้ทางอิมมูโนฮิสโตเคมี | การเปลี่ยนแปลงทางพันธุกรรม |
| --- | --- | --- | --- | --- | --- |
| Pancreatic ductal adenocarcinoma (PDAC) | 90% | Glands and desmoplasia |  |  Aberrant p53  SMAD4 loss  MUC1  MSLN  CA19-9 |  p53  SMAD4  KRAS  p16 |
| Pancreatic acinar cell carcinoma (ACC) | 1% to 2% | Granular appearance |  |  Trypsin  Chymotrypsin  Lipase |  p53  SMAD4  APC  ARID1A  GNAS |
| Adenosquamous carcinoma | 1% to 4% | Combination of gland-like cells and squamous epithelial cells. |  | Positive for: CK5/6  CK7  p63 Negative for: CK20  p16  p53 |  KRAS  p53 |
| Pancreatic neuroendocrine tumor | 5% | Multiple nests of tumor cells |  Gastrinoma |  Chromogranin  Synaptophysin |  MEN1  DAXX/ATRX |
Pre-cancer below for comparison:
| Precancer: Intraductal papillary mucinous neoplasm (IPMN) | 3% | Mucinous epithelial cells. Growth within the pancreatic ducts. |  |  Mucin 5AC |  KRAS  GNAS |
แหล่งข้อมูลอื่น

| --- | --- |
การจำแนกโรค: DICD-10: C25 ICD-9-CM: 157 OMIM: 260350 MeSH: D010190 DiseasesDB: 9510
ทรัพยากรภายนอก: MedlinePlus: 000236 eMedicine: med/1712
มะเร็งตับอ่อน ที่เว็บไซต์ Curlie
ตับอ่อนมีหน้าที่การทำงานหลายอย่าง คือ ส่วนไอเล็ตออฟแลงเกอร์ฮานส์เป็นต่อมไร้ท่อสร้างฮอร์โมน และต่อมอะซินาร์สร้างเอนไซม์เข้าสู่ระบบย่อยอาหาร มะเร็งตับอ่อนอาจเจริญมาจากส่วนไหนก็ได้และทำให้เกิดความผิดปกติในการทำงานของส่วนนั้นๆ
ผู้ป่วยมะเร็งตับอ่อนอาจมีอาการดีซ่าน เนื่องจากก้อนมะเร็งไปทำให้เกิดการอุดตันของท่อน้ำดี
Cross-section of a human liver, at autopsy, showing many large pale tumor deposits, that are secondary tumors derived from pancreatic cancer
ฮีมาโทคริต

| ฮีมาโทคริต |
| --- | --- |
การวินิจฉัยทางการแพทย์
ส่วนประกอบของเลือด
MeSH: D006400
เม็ดไลน์พลัส: 003646
ฮีมาโทคริต (Hematocrit, Ht หรือ HCT) หรือ packed cell volume (PCV) หรือ erythrocyte volume fraction (EVF)  คือ เปอร์เซนต์ของเม็ดเลือดแดงต่อปริมาณเลือดทั้งหมด ค่าปกติของ HCT ในเพศชายอยู่ที่ 45% และเพศหญิงอยู่ที่ 40% HCT นับเป็นส่วนประกอบหนึ่งของผลการตรวจนับเม็ดเลือดอย่างสมบูรณ์ ร่วมกับ ความเข้มข้นของฮีโมโกลบิน จำนวนเม็ดเลือดขาว และจำนวนเกล็ดเลือด ในสัตว์เลี้ยงลูกด้วยนม ค่า HCT ขึ้นอยู่กับขนาดของร่างกาย
คำว่า "hematocrit" มาจากภาษาเยอรมัน/ภาษาสวีเดน ซึ่ง "haematokrit" ถูกบัญญัติขึ้นโดย Blix ที่ Upsala เมื่อ ค.ศ. 1891 อ้างอิงจากบทความของ SG Hedin ที่ตีพิมพ์ใน Skandanavia Arch.f Physiolgie 2:134-140,1891 จากบทความที่มีชื่อว่า "The Haematokrit: a New Apparatus for the Investigation of Blood" คำว่า "Haematokrit" ถูกใช้เป็นต้นแบบหลังจากคำว่า "Lactokrit" ถูกใช้ในฟาร์มเลี้ยงนม (ดูเพิ่ม Scudder & Self in NEJM Oct 30, 1941 225:18 p.679 "Controlled Administration of Fluid in Surgery")
วิธีการวัด

ค่า packed cell volume (PCV) สามารถหาได้โดยการปั่นตกของเลือดที่ใส่สารเฮพารินในหลอด capillary tube (หรือเป็นที่รู้จักในชื่อ microhematocrit tube) ที่ความเร็ว 10,000 RPM เป็นเวลา 5 นาที ซึ่งจะทำให้เลือดแบ่งออกเป็น 2 ชั้น ปริมาณของเม็ดเลือดแดงหารด้วยปริมาณทั้งหมดของเลือด คือ ค่า PCV เนื่องจากเราทำการวิเคราะห์โดยใช้หลอดทดลอง ดังนั้น เราจึงสามารถคำนวณโดยอาศัยการวัดความยาวของชั้นได้
สำหรับเครื่องมือสมัยใหม่ ค่า HCT สามารถคำนวณโดยเครื่องอัตโนมัติซึ่งเป็นการวัดแบบทางอ้อม โดยค่า HCT หาได้จากการเอาจำนวนเม็ดเลือดแดงคูณปริมาตรของเม็ดเลือดแดงโดยเฉลี่ย ค่า %HCT มักจะมีค่าเป็นสามเท่าของความเข้มข้นของฮีโมโกลบิน ค่า HCT อาจจะมีความคลาดเคลื่อนได้หากมีการให้ของเหลว เช่น เลือด น้ำเกลือ ผ่านทางหลอดเลือดดำ ยกตัวอย่างเช่น ถ้าหากมีการให้ packed red cells กับผู้ป่วย จะทำให้ปริมาณของเซลล์เม็ดเลือดแดงมีความเข้มข้นมากขึ้น ดังนั้น ค่า HCT จึงมีค่าที่สูงกว่าความเป็นจริง หรือในกรณีที่ผู้ป่วยให้น้ำเกลือหรือของเหลวอื่น ๆ ก็จะทำให้เลือดถูกเจือจางส่งผลให้ค่า HCT ที่วัดได้นั้นมีค่าต่ำกว่าความเป็นจริง